**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.08.2019, ora 08.00 –11.08.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.08.2019, ora 7.00**

**RÂURI**

**Debitele au fost în general staţionare** exceptând Vişeul, Iza, Turul, Târnavele, Trotuş şi Olt superior unde au fost în scădere.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someșul Mic, Motru, Vedea, Ialomița, bazinul superior al Oltului, unii afluenţi ai Argeşului inferior, cursul superior al Bârzavei, cursul mijlociu al Buzăului, cursurile inferioare ale Târnavei Mare și Begăi şi mai mici (sub 30% din normalele lunare) pe unii afluenți ai Bârladului, pe Sitna, Jijia şi pe cursul superior al Siretului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi relativ staţionare.**

Creșteri izolate de niveluri și debite, ca urmare a precipitațiilor căzute în interval sub formă de aversă, se pot înregistra pe unele râuri mici din zonele de munte.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 10.08 – 11.08.2019 a fost staţionar, având valoarea de **3.400 m3/s**, sub media multianuală a lunii august (4300 m3/s).

În aval de Porţile de Fier debitele au fost în scădere pe sectorul Gruia – Călăraşi și în creștere pe sectorul Cernavodă – Tulcea.

Debitul la intrarea în ţară (secţiunea Baziaş) va fi în scădere (3300 m3/s).

În aval de Porţile de Fier, debitele vor fi în scădere pe sectorul Gruia – Vadu Oii şi în creştere pe sectorul Brăila – Tulcea.

**2.** **Situaţia meteorologică în intervalul 10.08.2019, ora 08.00 –11.08.2019, ora 06.00**

**A.N.M.** a emis în data de 10.06.19, ora 13:00, Atenţionare **Meteorologică, cod Galben, vizând val de căldură persistent și disconfort termic accentuat, după cum urmează:**

**-ATENŢIONARE METEOROLOGICĂ Cod Galben:**

**- În intervalul menționat, 11.08.2019, 12.08.2019 şi 13.08.2019, valul de căldură va persista și se va intensifica îndeosebi în cursul zilelor de luni (12 august) și marți (13 august) în toate zonele de câmpie și de podiș, unde disconfortul termic va fi accentuat, iar indicele temperatură-umezeală (ITU) va depăși pragul critic de 80 de unităţi.**

**Temperaturile maxime, cu mult mai mari decât mediile climatologice specifice perioadei, se vor situa frecvent între 33 și 36 de grade, mai ridicate până spre 37...38 de grade, duminică (11 august) în sud-vestul țării, iar luni (12 august) și marți (13 august) în vest, nord-vest și local în sud. Pe arii restrânse, nopţile vor fi tropicale (temperaturi minime ce nu vor coborî sub 20 de grade).**

***Notă:*** *Sâmbătă, (10 august) în sud și vest disconfortul termic va fi ridicat și pe spații restrânse va fi caniculă.*

**Notă:** ***În funcţie de evoluţia şi intensitatea fenomenelor meteorologice,   
Administraţia Naţională de Meteorologie va actualiza prezentul mesaj.***

Acest Mesaj: **ATENŢIONAREA METEOROLOGICĂ Cod Galben,** a fost transmis de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi)- Atenţionare COD GALBEN.*

**În ţară,** vremea a fost călduroasă în toată țara, local caniculară după orele amiezii în vestul și sudul Olteniei, sud-vestul Munteniei și izolat în Banat și Crișana. Cerul a avut unele înnorări în primele ore ale intervalului în sud-estul teritoriului, dar apoi a devenit mai mult senin. Vântul a suflat slab și moderat. Temperaturile maxime s-au situat între 26 de grade la Mangalia și 36 de grade la Bechet, Calafat, Turnu Măgurele și Zimnicea iar la ora 06 erau 10 grade la Miercurea Ciuc și 25 de grade la Șiria. *Indicele temperatură-umezeală (ITU) a atins și depășit ușor pragul critic de 80 de unități al disconfortului termic în Oltenia, în sud-vestul și sudul Munteniei, local în sudul și vestul Banatului și izolat în regiunile nord-vestice*.

**La Bucureşti, v**remea a fost călduroasă, caniculară după orele amiezii, când disconfortul termic a fost accentuat, iar indicele temperatură-umezeală(ITU) a atins și depășit ușor pragul critic de 80 de unități în centrul orașului. Cerul a avut unele înnorări în primele ore ale intervalului, dar apoi a devenit mai mult senin. Vântul a suflat slab și moderat. Temperatura maximă, mai ridicată decât cea înregistrată în ziua precedentă, a fost de 33 de grade la Băneasa și 34 de grade la Afumați și la Filaret, iar la ora 06 erau 17 grade la Băneasa și 19 grade la Afumați și Filaret.

**3. Prognoza meteorologică în intervalul 11.08.2019, ora 08.00 –12.08.2019, ora 08.00**

**În ţară, valul de căldură va persista, iar în orele amiezii în zonele de câmpie și de podiș vremea va fi caniculară, disconfortul termic accentuat, iar indicele temperatură-umezeală (ITU) va atinge și ușor va depăși pragul critic de 80 de unități. Temperaturile maxime se vor încadra între 27 de grade pe litoral și 37 de grade în vestul și în sudul Olteniei,** iar cele minime se vor situa între 10 și 24 de grade, cu cele mai ridicate valori în Dealurile de Vest. Cerul va fi mai mult senin, exceptând extremitatea nordică a țării și zona de munte, unde după-amiaza și seara vor fi înnorări trecătoare și izolat ploi de scurtă durată și descărcări electrice. Vântul va sufla slab și moderat, cu unele intensificări în timpul ploilor.

**La Bucureşti, valul de căldură va persista astfel încât vremea va fi caniculară după-amiază, când disconfortul termic va fi ridicat, iar indicele temperatură umezeală (ITU) va depăși ușor pragul critic de 80 de unități. Temperatura maximă va fi de 34...35 de grade**, iar cea minimă se va situa în jurul valorii de 19 grade. Cerul va fi mai mult senin, iar vântul va sufla în general slab.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 08.08.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Valoarea limită orară pentru SO2** (350 µg/m3, medie orară, a nu se depăşi de peste 24 ori pe an), **a fost depașită pentru 1 oră la stația de tip industrial GJ-3, Turceni, judeţul Gorj.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 08.08.2019 - 09.08.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**